**Noteikumu projekta "Grozījumi Ministru kabineta 2012.gada 26.jūnija noteikumos Nr.459 "Noteikumi par Padziļinātās sadarbības programmas darbību"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | *Euro* ieviešanas kārtības likuma 30.panta pirmā daļa. |
| 2. | Pašreizējā situācija un problēmas | Šobrīd Ministru kabineta 2012.gada 26.jūnija noteikumos Nr.459 "Noteikumi par Padziļinātās sadarbības programmas darbību" (turpmāk – 459.noteikumi) tekstā visas summas ir noteiktas latos vai satur atsauci uz latiem. Deklarācijas par Valda Dombrovska vadītā Ministru kabineta iecerēto darbību II sadaļas 1.punkts paredz, ka Latvija plāno iekļauties *euro* zonā jau 2014.gadā. Ņemot vērā, ka pēc iestāšanās *euro* zonā, likumīgais maksāšanas līdzeklis būs nevis lats, bet *euro*, ir nepieciešams nodrošināt tiesību aktu pielāgošanu *euro* ieviešanai Latvijā, tai skaitā izdarot grozījumus 459.noteikumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz veikt tehniskos precizējumus, lai nodrošinātu, ka 459.noteikumi nesatur atsauci uz latiem, kā arī, ņemot vērā oficiālo maiņas kursu, izteikt *euro* tās summas, kas šobrīd 459.noteikumos ir noteiktas latos.  Atbilstoši *Euro* ieviešanas kārtības likuma 32.panta otrās daļas 2.punktam tiesību normā skaitlisko vērtību, ar kuru tiek aizstāts lats, var noapaļot uz augšu vai leju ar precizitāti, kas nav mazāka par noapaļošanas precizitāti skaitliskajai vērtībai latos, ja tiek ievēroti abi šajā punktā norādītie nosacījumi:  a) tiesību norma, kurā skaitliskā vērtība tiek izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos. Šo nosacījumu var nepiemērot tām tiesību normām, kuras nosaka soda naudas un naudas soda apmēru vai soda naudas un naudas soda apmēra intervālus un kurās tiek grozīta skaitliskā vērtība latos uz skaitlisko vērtību *euro*,  b) tiesību normā skaitliskās vērtības latos aizstāšana ar skaitlisko vērtību *euro* nerada vērā ņemamu negatīvu ietekmi uz valsts budžetu.  Nevienai no 459.noteikumos norādītajām summām nav vērā ņemamās fiskālās ietekmes, savukārt to atbilstība pirmajam nosacījumam tiks analizēta turpmāk, vērtējot katra grozījuma ietekmi attiecībā uz nodokļu maksātājiem.  Tā kā vēsturiski 459.noteikumos summu robežvērtības un citas vērtības ir izteiktas veselos tūkstošos vai simtos latu, attiecīgi paredzēts atbilstošās summas noapaļot līdz veseliem *euro*, ņemot vērā vispārējos matemātikas principus, vai arī gadījumos, kad noapaļošanas rezultātā iegūtā summa nelabvēlīgi ietekmē personas, noapaļošanu veicot veidā, kas novērš šo ietekmi. (Iekavās norādīts rezultāts, ja lati tiek izteikti *euro*, piemērojot matemātiskas darbības, t.i., summas latos dalot ar 0,702804 un noapaļojot līdz tuvākajam centam.)  1. Noteikumu projekta 1.1.apakšpunkts paredz izteikt *euro* 459.noteikumu 3.2.apakšpunktā summu, kādu nevar pārsniegt nodokļu parāda apmēru nodokļu maksātājam, lai nodokļu maksātājs varētu pretendēt uz Padziļinātās sadarbības programmas dalībnieka statusu.   * **100 lati tiek izteikti kā 150 *euro* (142.29 *euro*)**.   Noapaļojot summu līdz 150 euro un salīdzinot ar esošo summu latos, paredzētie grozījumi to palielina par 7.71 euro. Tādējādi grozījumam ir labvēlīga ietekme uz nodokļu maksātāju.  2. Noteikumu projekta 1.2.apakšpunkts paredz izteikt *euro* 459.noteikumu 3.7. un 15.5.apakšpunktā summas, kādas nevar pārsniegt administratīvais sods nodokļu maksātājam, lai nodokļu maksātājs varētu pretendēt uz Padziļinātās sadarbības programmas dalībnieka statusu.   * **250 lati tiek izteikti kā 360 *euro* (355,72 *euro*)**.   Noapaļojot summu līdz 360 euro un salīdzinot ar esošo summu latos, paredzētie grozījumi to palielina par 4,28 euro. Tādējādi grozījumam ir labvēlīga ietekme uz nodokļu maksātāju.   * **750 lati tiek izteikti kā 1100 *euro* (1067,15 *euro*)**.   Noapaļojot summu līdz 1100 euro un salīdzinot ar esošo summu latos, paredzētie grozījumi to palielina par 32,85 euro. Tādējādi grozījumam ir labvēlīga ietekme uz nodokļu maksātāju.  3. Noteikumu projekta 1.3.apakšpunkts paredz izteikt euro 459.noteikumu 3.9. un 15.2.apakšpunktā noteikto summu, virs kuras nodokļu maksātājs nedrīkst veikt darījumus ar nodokļu maksātāju, kuram Valsts ieņēmumu dienests ir apturējis saimniecisko darbību.   * **1 000 lati tiek izteikti kā 1 500 *euro* (1422,87 *euro*)**.   Noapaļojot šo summu uz 1500 *euro* (lati tiek izteikti euro, piemērojot matemātiskas darbības, t.i., summas latos dalot ar 0,702804 un noapaļojot līdz veseliem simtiem euro) un salīdzinot ar esošo summu latos, paredzētie grozījumi to palielina par 54.21 Ls. Tādējādi grozījumam ir labvēlīga ietekme uz nodokļu maksātāju.  4.Noteikumu projekta 1.4.apakšpunkts paredz izteikt euro 459.noteikumu 3.11.apakšpunktā noteikto apgrozījuma summu, kādu jāpārsniedz nodokļu maksātājam, lai tas varētu tikt iekļauts Padziļinātās sadarbības programmā.   * **3 000 000 latu tiek izteikti kā 4 200 000 *euro (*4 268 615,43 *euro*)**.   Noapaļojot šo summu uz 4 200 000 euro, paredzētie grozījumi samazina summu par 68 615,43 euro. Tādējādi grozījumiem ir labvēlīga ietekme uz nodokļu maksātāju.  5. Noteikumu projekta 1.5.apakšpunkts paredz izteikt euro 459.noteikumu 3.12.apakšpunktā noteikto minimālo summu, kādu nodokļu maksātājam jāiemaksā nodokļos pārskata gadā, lai tas varēti tikt iekļauts Padziļinātās sadarbības programmā.   * **5 00 000 lati tiek izteikti kā 710 000 *euro (*711 435,91 *euro*)**.   Noapaļojot šo summu līdz 710 000 euro, paredzētie grozījumi samazina summu par 1 435,10 euro. Tādējādi grozījumiem ir labvēlīga ietekme uz nodokļu maksātāju.  6. Noteikumu projekta 1.1.apakšpunkts paredz tehniskos precizējumus, lai nodrošinātu, ka 459.noteikumu pielikums nesatur atsauci uz latiem. |
| 5. | Projekta izstrādē iesaistītās institūcijas | Finanšu ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo projekts ir tehniska rakstura un ietilpst vienotā *euro* ieviešanas likumprojektu paketē. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1 | Sabiedrības mērķgrupa | Nodokļu maksātāji.  Šo personu skaits nav nosakāms |
| 2 | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3 | Tiesiskā regulējuma finansiālā ietekme | Projekts šo jomu neskar |
| 4 | Tiesiskā regulējuma nefinansiālā ietekme | Projekts šo jomu neskar |
| 5 | Administratīvās procedūras raksturojums | Projekts šo jomu neskar |
| 6 | Administratīvo izmaksu monetārs novērtējums | Projekts šo jomu neskar |
| 7 | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| *Projekts šo jomu neskar* |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Vienlaikus ar grozījumiem 459.noteikumos Finanšu ministrija virza citus saistītus grozījumus, kuru termiņi ir tādi paši, kā šim likumprojektam.  Visi projekti ir savstarpēji cieši saistīti un veido vienotu sistēmu, kas nodrošina tiesību aktu pielāgošanu euro ieviešanai Latvijā. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| VI. Sabiedrības līdzdalība un šīs līdzdalības rezultāti |
| *Projekts šo jomu neskar* |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Pielikums: Normatīvajos aktos ietverto skaitļu pārrēķins uz *euro* uz 1 lp.

Finanšu ministra vietā –

satiksmes ministrs A.Matīss

17.07.2013 10:50

1091

Roberts Auziņš

Finanšu ministrijas

Nodokļu administrēšanas

un grāmatvedības politikas departamenta

Nodokļu administrēšanas politikas nodaļas

vadītāja vietnieks

67083919 Roberts.Auzins@fm.gov.lv